**Община Долна Митрополия стартира нова социална услуга „Асистентска подкрепа“ в изпълнение на Закона за социалните услуги**

**Община Долна Митрополия** в качеството си на доставчик на нова социална услуга „Асистентска подкрепа“, в изпълнение на Закона за социалните услуги **О Б Я В Я В А**, че **стартира приема на документи от кандидати** **за** **потребители на социалната услуга „Асистентска подкрепа“**

„Асистентската подкрепа“ е специализирана социална услуга, която включва ежедневна почасова подкрепа в домашна среда на деца и лица с трайни увреждания и на лица в надтрудоспособна възраст в невъзможност за самообслужване, предоставяна от лице назначено на длъжност „Социален асистент“.

**Потребители на социалната услуга „Асистентска подкрепа“, съгласно Закона за социалните услуги са следните целеви групи:**

* лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност;
* деца с трайни увреждания и пълнолетни лица с трайни увреждания с определена чужда помощ, които не ползват асистентска подкрепа, помощ за осигуряване на асистентска подкрепа или за които не се получава помощ за грижа в домашна среда по реда на друг закон.

Кандидатите за потребители заявяват желанието си да ползват социалната услуга „Асистентска подкрепа” по настоящ адрес, като ***при извършването на оценка на потребностите от ползване на услугата се изискват***:

* Заявление-декларация /по образец/;
* Документ за самоличност (за справка);
* Копие на акт за раждане – ако кандидата е дете;
* Експертно решение на ТЕЛК/НЕЛК; Медицински протокол на ЛКК; Други медицински документи – актуална епикриза и др.;
* Пълномощно (в случай, че кандидатът за потребител не заявява лично).

**Максималната продължителност за ползване на социалната услуга „Асистентска подкрепа” от един потребител е до 4 часа дневно, всеки работен ден, съобразно *изготвената предварителна оценка на потребностите и последващите индивидуална оценка на потребностите, индивидуален план за подкрепа и сключения договор за ползване на услугата.***

***Заявявленията с приложени документи*** на кандидатите за потребители, желаещи да ползват социалната услуга „Асистентска подкрепа“, в изпълнение на Закона за социалните услуги **се подават в „Център за обслужване на гражданите“, в сградата на Община Долна Митрополия, ул. „Св. Св. Кирил и Методий“ № 39, всеки работен ден от 08:30 до 17:00 часа, *по тел. 06552/24-66 или на мейл*** dolnamitropolia@el-soft.com ***.***

Документи по образец за социалната услуга „Асистентска подкрепа“могат да бъдат изтеглени от официалната интернет страница на Община Долна Митрополия на адрес: <http://www.dolnamitropolia.bg>

За допълнителна информация тел.06552/24-66 – Отдел „Хуманитарни дейности“ в Община Долна Митрополия.